“Вы самі разумееце, якія маладыя людзі складаюць наш кантынгент, — гаворыць Ігар Генадзьевіч. — У школах яны былі напаўізгоямі. Але яны прыходзяць да нас і пачынаюць тут жыць, нібыта з чыстага ліста. З першага ж верасня мы стараемся іх прыцягнуць да нейкай творчай дзейнасці. У вераснёўскай кампаніі “Алё, мы шукаем таленты!” удзельнічаюць усе без выключэння. Амаль ніхто з іх да гэтага ніколі не выходзіў на сцэну. Яны хвалююцца, яны дрыжаць як асінавы ліст. Але яны выходзяць на сцэну і пачынаюць спяваць, дэкламаваць вершы… І яны перастаюць адчуваць сябе страчанымі. Яны разумеюць, што некаму патрэбны”.